stanford-oval/wikipedia huggingface dataset:
คู่แค้นสายโลหิต
เฉลยปริศนาตอนจบ

ในอดีตตอนอวสานของละครเรื่องนี้ ได้สร้างความฮือฮาไปทั่วเอเชีย รวมถึงในเมืองไทยด้วย ที่ทิ้งปริศนาสาวลึกลับแต่งชุดแดงที่เดินมาหาพระเอก(หวงเย่อหัว) ในโบสถ์คริสต์คือใครกัน?
หลายสิบปีต่อมา ผู้กำกับละครชุดนี้ ได้เฉลยว่า หญิงสาวลึกลับที่แต่งชุดนางเอกเดินมาหาพระเอก(หวงเย่อหัว)ในโบสถ์คริสต์ นั้นคือ น้องสาวของพระเอก เองในตอนอวสาน
ส่วนนางเอก (หลิวเจียหลิง) ได้เสียชีวิตไปนานแล้ว
มิสแกรนด์นครศรีธรรมราช

| --- | --- |
ก่อตั้ง: พ.ศ. 2016
ประเภท: การประกวดความงาม
สํานักงานใหญ่: นครศรีธรรมราช
ที่ตั้ง:  ไทย
สมาชิก  : มิสแกรนด์ไทยแลนด์
ภาษาทางการ : ไทย
องค์กรแม่: มิสแกรนด์ไทยแลนด์
มิสแกรนด์นครศรีธรรมราช (อังกฤษ: Miss Grand Nakhon Si Thammarat) เป็นการประกวดนางงามสำหรับผู้หญิงระดับจังหวัดนครศรีธรรมราชของประเทศไทย​ จุดประสงค์เพื่อเข้าร่วมการประกวด​เป็นแบบอย่างที่ดีในสังคม​และเป็นกระบอกเสียงด้านต่างๆในประเทศไทย และผู้ที่ได้รับตำแหน่งมิสแกรนด์ไทยแลนด์ จะเป็นตัวแทนประเทศไทย ไปประกวดเวทีระดับนานาชาติ 
และได้จัดขึ้นเป็นประจำทุกปีตั้งแต่ปี 2016 และส่งประกวดเวทีใหญ่คือมิสแกรนด์ไทยแลนด์
สรุปผล

2nd runner-up พัดชาพลอย เรือนดาหลวง​ (2020)​
Top​ 10/12 สุชาณี สิรีเนตร (2017)​
Top​ 20 ทัศนา แมนโซ (2018),​
Top 20 สุภาพร นาคสุวรรณ์​(2023)​
สถิติเข้ารอบ​ 4 ครั้ง
รางวัล

มิสแกรนด์ไรส์ซิงสตาร์​  พัดชาพลอย เรือนดาหลวง (2022)​
นางงามหน้าสวย​ พัดชาพลอย เรือนดาหลวง (2022)​
ขวัญใจเชียงราย พัดชาพลอย เรือนดาหลวง (2022)​
ชุดประจำชาติยอดเยี่ยม ทัศนา แมนโซ​ (2018)​
ขวัญใจช่างภาพสื่อมวลชน  สุชาณี สิรีเนตร​ (2017)​
ผู้ดำรงตำแหน่งมิสแกรนด์นครศรีธรรมราช

| ปี | มิสแกรนด์นครศรีธรรมราช | อายุ | ตำแหน่งในการประกวด | รางวัลพิเศษ/หมายเหตุ |
| --- | --- | --- | --- | --- |
| 2025 | อาภัสรา ด้วงใส | 29 | ยังไม่จัดการประกวด |  |
| 2024 | มิญชญา เลไธสง | 21 | Unplaced |  |
| 2023 | สุภาพร นาคสุวรรณ์  | 25 | Top​ 20 |  รองชนะเลิศชุดประจำชาติยอดเยี่ยม |
| 2022 | ศรวณีย์ สุวรรณมณี   | 18 | Unplaced |  |
2021: งดจัดการประกวด เนื่องจากสถานการณ์ไวรัสโควิด-19

| 2020 | พัดชาพลอย เรือนดาหลวง  | 25 |   2nd runner-up |   มิสแกรนด์ไรส์ซิงสตาร์​   นางงามหน้าสวย​  ขวัญใจเชียงราย |
| 2019 |   วิภาภรณ์ จำปาเรือง   | 23 |  Unplaced |  รองชนะเลิศชุดประจำชาติยอดเยี่ยม |

| 2018 | ทัศนา แมนโซ   | 19 | Top​ 20 |  ชุดประจำชาติยอดเยี่ยม |

| 2017 | สุชาณี สิรีเนตร   | 24 | Top​ 12 |  ขวัญใจช่างภาพสื่อมวลชน |
| 2016 | ฐิติรัตน์ สุโพภาค   | 19 |  Unplaced |  |

| ด ค กมิสแกรนด์ไทยแลนด์ |
| --- | --- |
 2013  2014  2015  2016  2017  2018  2019 
 2020  2021  2022  2023  2024 
 ผู้ครองตำแหน่ง  รองชนะเลิศ  รางวัลพิเศษ  จังหวัด
อชิรญา นิติพน

| อชิรญา นิติพน |
| --- | --- |

เกิด: 18 มีนาคม พ.ศ. 2547 (20 ปี) กรุงเทพมหานคร ประเทศไทย
อาชีพ:  นักร้อง  นักแสดง 
ปีปฏิบัติงาน: พ.ศ. 2561–ปัจจุบัน
ครอบครัว: อัจฉริยา อังคสุวรรณศิริ (มารดา) อัมรินทร์ นิติพน (บิดา) อาภาศิริ นิติพน (อา)
อาชีพทางดนตรี
แนวเพลง:  ป็อป  อาร์แอนด์บี 
เครื่องดนตรี: เสียงร้อง
ช่วงปี: พ.ศ. 2563–ปัจจุบัน
ค่ายเพลง: 411 music
 นักดนตรี
อชิรญา นิติพน (เกิด 18 มีนาคม พ.ศ. 2547) ชื่อเล่น แอลลี่ เป็นนักแสดงและนักร้องชาวไทยเชื้อสายอเมริกัน มีชื่อเสียงจากการรับบท “เจน“ (ช่วงวัยรุ่น) จากภาพยนตร์เรื่อง น้อง.พี่.ที่รัก และซิงเกิล How To Love
ประวัติ

อชิรญา นิติพน ชื่อเล่น "แอลลี่" เกิดเมื่อวันพฤหัสบดีที่ 18 มีนาคม พ.ศ. 2547 เป็นบุตรสาวคนเดียวของ อ่ำ อัมรินทร์ นิติพน นักร้องและนักแสดงชื่อดัง และ จอย อัจฉรียา โดยเธอเกิดวันเดือนเดียวกันกับนักแสดงรุ่นพี่อย่าง ญาญ่า อุรัสยา เสปอร์บันด์ แอลลี่จบการศึกษาระดับมัธยมศึกษาจาก ICS หรือ International Community School ปัจจุบันกำลังศึกษาระดับปริญญาตรี สาขาธุรกิจการดนตรีมืออาชีพ (หลักสูตรออนไลน์) จากวิทยาลัยดนตรีทรัสตีและเบิร์กลี
เข้าสู่วงการ

แอลลี่ ก้าวเข้าสู่วงการบันเทิงจากการแสดงเป็น เจน ช่วงวัยรุ่นในภาพยนตร์เรื่อง น้อง.พี่.ที่รัก เมื่อปี พ.ศ. 2561 เนื่องจากเธอมีใบหน้าละม้ายคล้ายกับ ญาญ่า อุรัสยา เสปอร์บันด์ นางเอกของเรื่อง จากนั้นเธอได้เซ็นสัญญาเป็นศิลปินคนแรกในสังกัด 411 music ของกึ้ง-เฉลิมชัย มหากิจศิริ พร้อมกับเดินทางไปประเทศเกาหลีใต้เก็บตัวฝึกฝนเป็นเวลา 1 ปีก่อนที่จะได้มีการปล่อยซิงเกิลแรกในชีวิตของเธอคือเพลง How To Love ซึ่งเธอได้ร่วมฟีทเจอริ่งกับ เกรย์ แร็ปเปอร์ นักแต่งเพลง และโปรดิวเซอร์ชื่อดังจากประเทศเกาหลีออกมาให้ได้ฟังโดยได้มีการปล่อยทีเซอร์ออกมาเมื่อวันอังคารที่ 18 กุมภาพันธ์ พ.ศ. 2563 จากนั้นจึงได้มีการปล่อยเอ็มวีตัวเต็มของเพลง How To Love ออกมาให้ได้ชมและรับฟังหลังจบงาน debut showcase ที่ ลานพาร์คพารากอน เมื่อวันศุกร์ที่ 21 กุมภาพันธ์ พ.ศ. 2563
จากนั้นในวันเสาร์ที่ 11 กรกฎาคม พ.ศ. 2563  แอลลี่ ได้เปิดตัวซิงเกิลพิเศษที่มีชื่อว่า No Matter What I Do กลางงานแฟนมีตติ้งออนไลน์ของตัวเอง ในช่วงปลายปีเดียวกัน   แอลลี่ ได้ปล่อยซิงเกิลพิเศษจากโปรเจ็กต์พิเศษ ALLY IN THE 90'S คือเพลง ผ้าเช็ดหน้า ซึ่งเป็นเพลงเก่าของวง ไทรอัมส์คิงดอม ในวันพฤหัสบดีที่ 18 กุมภาพันธ์ พ.ศ. 2564           แอลลี่ ได้ปล่อยซิงเกิลที่ 2 ในโปรเจ็กต์พิเศษนี้คือ ดาว ซึ่งเป็นเพลงเก่าของ คริสติน มารี นีเวล และเพลงนี้ก็ยังได้ถูกนำไปใช้เป็นเพลงประกอบละครเรื่อง เกาะรักกลหัวใจ
ในวันศุกร์ที่ 1 เมษายน พ.ศ. 2565 แอลลี่ เดินทางกลับเกาหลีเป็นครั้งแรกในรอบ 2 ปีเพื่อกลับไปทำอัลบั้มเพลงใหม่
ผลงาน > ผลงานเพลง

| ปี | เพลง | หมายเหตุ |
| --- | --- | --- |
| 2563 | How To Love feat. Gray |  |
| 2565 | Boys Like You |  |
| 2565 | Heartbeat |  |
| 2566 | Passcode (รู้แค่คนเดียว) |  |
| 2566 | ZiGZaG |  |
| 2567 | Make it Hot feat. Pink Sweats | Single ภาษาอังกฤษ |
| 2567 | OH MY | อชิรญาเป็นผู้ประพันธ์เพลง |
ผลงาน > ซิงเกิลพิเศษ

| ปี | เพลง | หมายเหตุ |
| --- | --- | --- |
| 2563 | No Matter What I Do | เปิดตัวในงานออนไลน์แฟนมีตติ้ง |
| 2563 | ผ้าเช็ดหน้า | เพลงจากโปรเจ็กต์ ALLY IN THE 90'S |
| 2564 | ดาว | เพลงจากโปรเจ็กต์ ALLY IN THE 90'S ต่อมาได้ประกอบละครเรื่อง เกาะรักกลหัวใจ |
ผลงาน > ภาพยนตร์

| ปี | เรื่อง | รับบท |
| --- | --- | --- |
| 2561 | น้อง.พี่.ที่รัก | เจน วัยรุ่น |
ผลงาน > โทรทัศน์

| ปี | เรื่อง | รับบท | หมายเหตุ |
| --- | --- | --- | --- |
| 2559 | วัยใสยกกำลัง 10 (ไทยพีบีเอส) | ณดา | ตอน เด็กไม่เอาถ่าน |
| 2567 | สาธุ (เน็ตฟลิกซ์) | เดียร์ |  |
| 2568 | สาธุ 2 (เน็ตฟลิกซ์) | เดียร์ |  |
ผลงาน > โฆษณา

| ปี | ผลิตภัณฑ์ |
| --- | --- |
2555: ไฮยีน แม็กซ์
2564: เอสเพลย์ เยลลี่เชค
2564: Voiz Wafer
2565: โลชั่น Citra Bright UV Lotion สูตร Snow Lotus & Red Ginseng
มรกตสีรุ้ง

| มรกตสีรุ้ง |
| --- | --- |
แนว: แอ็คชั่น แฟนตาซี
บทประพันธ์: ดรรชนี / ภูเขา
บทละครโทรทัศน์: นักเขียนมังกร
กำกับโดย: สำรวย รักชาติ
แสดงนำ: กิตตน์ก้อง ขำกฤษ พัชร์สิตา อธิอนันตศักดิ์ อัครวัฒน์ จุมพลวิวัฒน์ เกรซ ฮาร์เปอร์ ณัฐชนน ภูวนนท์ พอล เดอบ๊อด กมลวรรณ ศรีวิไล ศุภวัฒน์ อ่ำประสิทธิ์ พงศนารถ วินศิริ ทัตพงศ์ พงศทัต จักรธิป ทองทิพย์
ดนตรีแก่นเรื่องเปิด: มรกตสีรุ้ง ขับร้องโดย : Bedroom Audio
ดนตรีแก่นเรื่องปิด: ครึ่งนึงที่ขาดหาย ขับร้องโดย : PIMTHITIII
ประเทศแหล่งกำเนิด: ไทย
ภาษาต้นฉบับ: ไทย
การผลิต
ผู้จัดละคร: คณะกรรมการพิจารณาการผลิตละครโทรทัศน์
ควบคุมงานสร้าง: ฉลอง ภักดีวิจิตร พิมพ์สุภัค ภักดีวิจิตร
สถานที่ถ่ายทำ: ไทย
ความยาวตอน: 60 นาที
บริษัทผู้ผลิต: บริษัท โกลด์ ซี.พี.จี.เอ็นเตอร์เทนเม้นท์ จำกัด
ออกอากาศ
สถานีโทรทัศน์: ช่อง 7 HD
ออกอากาศ: 22 สิงหาคม 2567
มรกตสีรุ้ง เป็นละครโทรทัศน์แนวแอ็คชั่น-แฟนตาซี ออกอากาศทางช่อง 7 HD ผลิตโดย บริษัท โกลด์ ซี.พี.จี.เอ็นเตอร์เทนเม้นท์ จำกัด สร้างและอำนวยการผลิตโดย ฉลอง ภักดีวิจิตร บทประพันธ์โดย ดรรชนี / ภูเขา บทโทรทัศน์โดย นักเขียนมังกร กำกับการแสดงโดย สำรวย รักชาติ นำแสดงโดย กิตตน์ก้อง ขำกฤษ พัชร์สิตา อธิอนันตศักดิ์ อัครวัฒน์ จุมพลวิวัฒน์ เกรซ ฮาร์เปอร์ ณัฐชนน ภูวนนท์ พอล เดอบ๊อด กมลวรรณ ศรีวิไล ศุภวัฒน์ อ่ำประสิทธิ์ พงศนารถ วินศิริ ทัตพงศ์ พงศทัต และจักรธิป ทองทิพย์ ออกอากาศตอนแรกวันพฤหัสที่ 22 สิงหาคม 2567 เวลา 20:40 น.
ถึงแม้ มรกตสีรุ้ง จะเป็นเรื่องราวเกี่ยวกับอัญมณีที่มีพลังลึกลับและมีตัวละครหลายตัวที่เหมือนกันกับละครเรื่อง เสาร์5 ตอนทับทิมสยาม อาทิเช่น ดร.ฟอร์ด สตีเว่น นาตาชา นายพลจางลี่ และเปาซาง แต่เนื้อหาและการเดินเรื่องของทั้งสองเรื่องนั้นแตกต่างกัน เหมือนกับที่มรกตแตกต่างจากทับทิม
มรกตสีรุ้ง เป็นผลงานการสร้างละครโทรทัศน์ชิ้นสุดท้ายให้กับช่อง 7 HD ของฉลอง ภักดีวิจิตร ศิลปินแห่งชาติสาขาศิลปะการแสดงก่อนถึงแก่กรรมเมื่อวันที่ 13 กันยายน พ.ศ. 2567  หลังจากที่ มรกตสีรุ้ง ออกอากาศไปได้เพียง 7 ตอน
เรื่องย่อ

มรกตสีรุ้ง เป็นเรื่องราวของอัญมณีทรงพลังอันล้ำค่าในตำนาน ที่แตกออกเป็นสามส่วน และทั้งสามส่วนรวมกันเรียกว่ามรกตสีรุ้ง ที่นักโบราณคดีผู้เชี่ยวชาญด้านอัญมณีโบราณ ดร.ฟอร์ด (ศุภวัฒน์ อ่ำประสิทธิ์) ได้อุทิศชีวิตเพื่อการตามหา มรกตสีรุ้ง ที่สถิตอยู่ในป่าลับแล ดร.ฟอร์ดจึงออกเดินทางมุ่งหน้าสู่ป่าลับแล แต่ถูกเปาซาง (ณรงค์ฤทธิ์ อุ่นบุรมย์) ลูกชายของนายพลจางลี่ (ทัตพงศ์ พงศทัต) หัวหน้ากองกำลังไร้สัญชาติจับเป็นตัวประกัน
เมื่อได้ข่าวว่าพ่อหายตัวไป ลูกสาวและลูกชายของดร.ฟอร์ด นาตาชา (เกรซ ฮาร์เปอร์) และสตีเว่น (พอล เดอบ๊อด) จึงออกเดินทางมุ่งหน้าสู่ป่าลับแล โดยมีผู้กองสินธุ (อัครวัฒน์ จุมพลวิวัฒน์) ที่ปลอมตัวเป็นหัวหน้าทีมรักษาความปลอดภัยเป็นผู้นำทางและผู้กองปฐพี (กิตตน์ก้อง ขำกฤษ) ที่ปลอมตัวเป็นนายพรานซึ่งทางการส่งไปสืบการหายตัวไปของ ดร.ฟอร์ด
ในขณะที่ทีมลูกดร.ฟอร์ดกำลังมุ่งหน้าสู่ป่าลับแล ก็ได้ไปพบกับ ม่านทอง (พัชร์สิตา อธิอนันตศักดิ์) และเชวา (กมลวรรณ ศรีวิไล) ที่กำลังออกตามหาอัคคี (ณัฐชนน ภูวนนท์) และมงกุฎเทวีของม่านทองที่ถูกคำปอง (พัฐจักร โกมาร) ขโมยไป ทั้งหมดจึงร่วมเดินทางไปด้วยกันในป่าลับแลอาถรรพ์ที่นอกจากจะเต็มไปด้วยภูตผีปีศาจและพลังเหนือธรรมชาติที่เป็นอุปสรรคแล้ว พวกเขายังต้องเผชิญกับทีมดร.อาคม (พงศนารถ วินศิริ) และลิมโปเช (จักรธิป ทองทิพย์) ที่กำลังตามหามรกตสีรุ้งเช่นกันการต่อสู้เพื่อแย่งชิงมรกตสีรุ้งอัญมณีล้ำค่าในตำนานจึงบังเกิดขึ้น
นักแสดง

| ละครโทรทัศน์> บทบาท | พ> ศ. 2567.นักแสดงหลัก |
| --- | --- |
ปฐพี: กิตตน์ก้อง ขำกฤษ
ม่านทอง: พัชร์สิตา อธิอนันตศักดิ์
สินธุ: อัครวัฒน์ จุมพลวิวัฒน์ 
นาตาชา: เกรซ ฮาร์เปอร์
อัคคี: ณัฐชนน ภูวนนท์
สตีเว่น: พอล เดอบ๊อด
เชวา: กมลวรรณ ศรีวิไล
บทบาท: นักแสดงสมทบ
ดร.ฟอร์ด: ศุภวัฒน์ อ่ำประสิทธิ์
ดร.อาคม: พงศนารถ วินศิริ
ลิมโปเช: จักรธิป ทองทิพย์
 นายพลจางลี่: ทัตพงศ์ พงศทัต
เปาชาง: ณรงค์ฤทธิ์ อุ่นบุรมย์
อับดุล ราฮีม: คงณัฐ เชยสุวรรณ
คำปอง: พัฐจักร โกมาร
บัวชุม: พัชรวลัย พงษ์ภมร
หมวดอิน: สิทธิพงษ์ อิ่มเสถียร
จ่าอ่อน: พิเชษฐ ศรีราชา
ดีดี: ธัญชนก พุตทรง
ชบา: นาตยา วันชะเอม
หิน: โจอี้ เชิญยิ้ม
เพลงประกอบละคร

เพลง มรกตสีรุ้ง ขับร้องโดย : Bedroom Audio
เพลง ครึ่งนึงที่ขาดหาย (เพลงปิด) ขับร้องโดย : PIMTHITIII
แหล่งข้อมูลอื่น

เว็บไซต์ทางการ
วังบางขุนพรหม

| วังบางขุนพรหม |
| --- | --- |
วังบางขุนพรหม มุมมองจากสะพานพระราม 8

ข้อมูลทั่วไป
สถานะ: เปลี่ยนสภาพ
ประเภท: วัง
สถาปัตยกรรม:  นีโอ-บารอก  โรโกโก  อาร์นูโว  อาร์ตเดโค 
ที่ตั้ง: แขวงวัดสามพระยา เขตพระนคร
เมือง:  กรุงเทพมหานคร
ประเทศ:  ไทย
เริ่มสร้าง: ตำหนักใหญ่   (พ.ศ. 2444 - 2449) ตำหนักสมเด็จ   (พ.ศ. 2454 - 2456)
เจ้าของ: ธนาคารแห่งประเทศไทย
ข้อมูลทางเทคนิค
โครงสร้าง: โครงสร้างก่ออิฐฉาบปูน ผนังรับน้ำหนัก มีโครงสร้างหลังคาไม้เนื้อแข็ง
การออกแบบและการก่อสร้าง
สถาปนิก: ตำหนักใหญ่ คาร์ล ซันเดรคซกี (ช่วงแรก) มารีโอ ตามัญโญ (ดำเนินการต่อแล้วเสร็จ) ตำหนักสมเด็จ คาร์ล เดอห์ริง
วิศวกร: เอมิลโย โจวันนี อูเจนโย กอลโล คาร์โล อันเลกรี


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: วังบางขุนพรหม (ธนาคารแห่งประเทศไทย)
ขึ้นเมื่อ: 14 พฤศจิกายน พ.ศ. 2544
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000063
 
 
 
ปัจจุบันเป็นส่วนหนึ่งของธนาคารแห่งประเทศไทย
วังบางขุนพรหม เป็นวังที่ประทับของสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ต้นราชสกุลบริพัตร และ สมเด็จพระปิตุจฉาเจ้า สุขุมาลมารศรี พระอัครราชเทวี พระมารดา วังบางขุนพรหมอยู่ในเนื้อที่ 33 ไร่ริมแม่น้ำเจ้าพระยา ทางทิศใต้ของวังเทวะเวสม์  วังบางขุนพรหม มีตำหนักรวม 2 ตำหนัก ได้แก่ ตำหนักใหญ่ และตำหนักสมเด็จ โดยตำหนักใหญ่ ก่อสร้างขึ้นในปี พ.ศ. 2444 โดยการออกแบบของคาร์ล ซันเดรสกี สถาปนิกชาวเยอรมัน แต่ไม่แล้วเสร็จ จึงได้มารีโอ ตามัญโญ สถาปนิกที่มีชื่อเสียงชาวอิตาลี มาดำเนินการออกแบบจนแล้วเสร็จ ส่วนตำหนักสมเด็จ เป็นตำหนักที่เพิ่มเติมติดกับตำหนักใหญ่ ได้รับการออกแบบโดยคาร์ล เดอห์ริง สถาปนิกชาวเยอรมัน ในปี พ.ศ. 2454
ภายหลังสร้างแล้วเสร็จได้เป็นที่ประทับของสมเด็จพระปิตุจฉาเจ้า สุขุมาลมารศรี พระอัครราชเทวี จนถึงปี พ.ศ. 2470 จนการปฏิวัติสยาม พ.ศ. 2475 วังแห่งนี้ได้ตกเป็นของรัฐบาล กลายเป็นสถานที่ราชการต่างๆ ทั้ง กรมยุวชนทหารบก สภาวัฒนธรรมแห่งชาติ และตั้งแต่ พ.ศ. 2488 จนถึงปัจจุบัน วังบางขุนพรหม เป็นที่ตั้งของพิพิธภัณฑ์ธนาคารแห่งประเทศไทย
ภายในวังบางขุนพรหมมี ห้องสีชมพู และห้องสีน้ำเงิน ซึ่งเป็นห้องที่ได้รับการตกแต่งอย่างหรูหรา วิจิตร และมีชื่อเสียงที่สุด เดิมเป็นห้องรับแขกสำคัญ และบำเพ็ญพระกุศลของวังบางขุนพรหม ปัจจุบันจัดแสดง ภาพเขียน ภาพถ่ายเจ้านายในราชสกุลบริพัตร สิ่งของ เครื่องใช้ในวังบางขุนพรหม เพื่อเทิดพระเกียรติสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต
ด้วยรูปแบบสถาปัตยกรรมตามแบบตะวันตกทั้ง นีโอ-บารอก โรโกโก อาร์นูโว และ อาร์ตเดโค ทำให้วังบางขุนพรหม ได้รับการยกย่องให้เป็นหนึ่งในวังที่สวยที่สุดเมืองไทย และเป็นวังที่สถาปัตยกรรมบารอกและโรโคโค ที่สมบูรณ์ที่สุด
ประวัติ

วังบางขุนพรหมนี้ พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้รวบรวมจัดซื้อที่ดินพระราชทานแด่ สมเด็จพระเจ้าบรมวงศ์เธอ เจ้าฟ้าบริพัตรสุขุมพันธ์ กรมพระนครสวรรค์วรพินิต เมื่อ พ.ศ. 2442 ใช้เป็นที่ประทับ และยังเป็นสถานที่จัดงานสโมสรสันนิบาต ต้อนรับแขกบ้านแขกเมืองหลายครั้ง  นอกจากนี้ยังใช้เป็นที่จัดงานสังสรรค์ของพระบรมวงศานุวงศ์  และเป็นสถานที่ให้ครูชาวต่างประเทศใช้จัดสอนวิชาต่าง ๆ ให้กับพระธิดาและเจ้านายฝ่ายในของวังอื่น ๆ ในสมัยรัชกาลที่ 5  ซึ่งมีชื่อเรียกกันในสมัยนั่นว่า "บางขุนพรหมยูนิเวอร์ซิตี้"
ซึ่งวังบางขุนพรหม ได้รับการยอมรับว่าเป็นวังที่ประทับของเจ้านายชั้นเจ้าฟ้า ที่ถือว่าใหญ่โตที่สุด โอ่อ่าที่สุด ทำให้สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ผู้ที่ประทับ ได้รับสมัญญานามจากคนทั่วไปว่า "เจ้าฟ้าวังบางขุนพรหม" หรือ"จอมพลบางขุนพรหม"
ภายหลังการเปลี่ยนแปลงการปกครอง สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ได้ย้ายออกจากวังบางขุนพรหม เสด็จฯ ไปประทับอยู่ที่ตำหนักประเสบัน เกาะชวา ประเทศอินโดนีเซีย อย่างกะทันหันและประทับอยู่ที่นั่นจนสิ้นพระชนม์ ภายหลัง จอมพล ป. พิบูลสงคราม มีแนวคิดจะคืนวังบางขุนพรหมให้แก่พระองค์เจ้าจุมภฏพงษ์บริพัตร ทายาทของเจ้าฟ้าบริพัตรสุขุมพันธุ์ โดยจะให้พลโทประยูร ภมรมนตรี เป็นคนกลางถือจดหมาย แต่พลโทประยูรไม่เห็นด้วยและเอาจดหมายไปเก็บไว้เอง
วังบางขุนพรหม ได้ใช้เป็นที่ตั้งของกรมยุวชนทหาร สภาวัฒนธรรมแห่งชาติ และหน่วยงานราชการอีกหลายแห่ง ต่อมาในปี พ.ศ. 2488 ธนาคารแห่งประเทศไทยเช่าวังบางขุนพรหมเป็นที่ทำการธนาคารจากกรมธนารักษ์ ใน พ.ศ. 2502 จึงได้จัดซื้อที่ดินและสิ่งปลูกสร้างทั้งหมด โดยแลกกับบ้านมนังคศิลา ในราคา 39.185 ล้านบาท
เมื่อ พ.ศ. 2496 มีการจัดตั้งสถานีโทรทัศน์เป็นครั้งแรกในประเทศไทย โดยจัดตั้งสำนักงาน บริษัท ไทยโทรทัศน์ จำกัด และทำการถ่ายทอดจากที่นี่เมื่อ พ.ศ. 2498 เรียกว่า สถานีโทรทัศน์ไทยทีวีช่อง 4 บางขุนพรหม ก่อนจะย้ายออกไปยังบางลำพูในปี พ.ศ. 2519 และเปลี่ยนชื่อสถานีโทรทัศน์เป็น สถานีโทรทัศน์ไทยทีวีสีช่อง 9 บางลำพู, สถานีโทรทัศน์ไทยทีวีสีช่อง 9 อ.ส.ม.ท., สถานีโทรทัศน์โมเดิร์นไนน์ทีวี และ ช่อง 9 เอ็มคอตเอชดี ตามลำดับ
สถาปัตยกรรม

วังบางขุนพรหม  ก่อสร้างด้วยสถาปัตยกรรมแบบเรอเนซองส์ ผสมผสานกับลวดลายศิลปะแบบนีโอ-บารอก ประตูวังสร้างด้วยเหล็กดัดและเสาปูนประดับลวดลายปูนปั้นที่งดงาม กึ่งกลางสนามมีน้ำพุประดับขอบบ่อด้วยรูปเงือกฝรั่งชายหญิงและสัตว์น้ำต่างๆ
ตำหนักใหญ่ หรือ ตำหนักทูลกระหม่อม ก่อสร้างเสร็จสมบูรณ์เมื่อ พ.ศ. 2449 ออกแบบโดยสถาปนิกชาวอิตาเลียน นายมาริโอ ตามาญโญ ศิลปะสถาปัตยกรรมแบบ บาโรก และโรโกโก เป็นตึก 2 ชั้น ที่ปลายปีกอีกด้านหนึ่งเป็นหอกลม 3 ชั้น ความงามของตึกจะอยู่ที่ลักษณะเสาชนิดต่าง ๆ ทั้งเสากลม เสาเหลี่ยม เสาแบน เสาบิดเป็นเกลียว ตามหัวเสาประดับด้วยลวดลายปูนปั้น  หน้าต่างมีหลายแบบ มีหน้าต่างรูปไข่ ล้อมด้วยลายปูนปั้นรูปดอกคัทลียา และหน้าต่างรูปครึ่งวงกลมมีรูปเครือไม้และผลไม้ หลังคาเป็นแบบทรงมังซาร์ด
ตำหนักสมเด็จ สร้างขึ้นภายหลังประมาณ  พ.ศ. 2456 เพื่อเป็นที่ ประทับของสมเด็จพระปิตุจฉาเจ้า สุขุมาลมารศรี พระอัครราชเทวี ออกแบบโดย นายคาร์ล เดอริง (Karl Dohring) สถาปนิกชาวเยอรมัน ผู้ออกแบบพระราชวังบ้านปืน จังหวัดเพชรบุรี และวังวรดิศ ถนนหลานหลวง  มีลักษณะ ศิลปะสถาปัตยกรรม แบบอาร์ตนูโว และอาร์ตเดโค มีจุดเด่นที่หลังคาเป็นแบบ จั่วสูงหัวตัด
ตำหนักหอ เป็นเรือน 2 ชั้น ชั้นล่างก่ออิฐถือปูนเป็นผนัง ชั้นบนเป็นไม้สัก ชั้น 3 ใช้เป็นห้องประทับ หลังคามุงกระเบื้องสามเสน ก่อสร้างเป็นตำหนักแรก เพื่อให้ทรงใช้เป็นที่ประทับเมื่อทรงเดินทางกลับจากประเทศเยอรมนีใน พ.ศ. 2446 ออกแบบโดยพระสถิตย์นิมานการ  ต่อมาได้สร้างห้องเครื่อง (ห้องครัว) เพิ่มเติม
ตำหนักน้ำ เป็นตำหนักไม้อยู่ริมแม่น้ำเจ้าพระยา เป็นที่ทรงพระอักษร ห้องบรรทม และเป็นที่เสด็จลงเรือเมื่อครั้งยังทรงดำรงตำแหน่งอยู่กระทรวงทหารเรือ
ศาลาแตร เป็นศาลาวงกลม สร้างแบบยุโรปเรียกกันว่า "กระโจมแตร" ใช้เป็นที่ตั้งวงดนตรีแตรวงของทหารเรือ ทหารบก เมื่อมีการเลี้ยงต้อนรับแขก
ความพยายามลอบสังหารดอนัลด์ ทรัมป์

| ความพยายามลอบสังหารดอนัลด์ ทรัมป์ |
| --- | --- |
บัตเลอร์ฟาร์มโชว์กราวนส์ (ด้านขวา) ในวันที่ 13 กรกฎาคม ค.ศ. 2024 18:01:51 น. (UTC-04:00) 25 นาทีหลังการพยายามลอบสังหาร
th
สถานที่: บัตเลอร์ รัฐเพนซิลเวเนีย
พิกัด: 40°51′26″N 79°58′16″W﻿ / ﻿40.8571223°N 79.9711779°W﻿ / 40.8571223; -79.9711779
วันที่: 13 กรกฎาคม ค.ศ. 2024 (2024-07-13)  18.11 น. (7 เดือนก่อน) (UTC−04:00)
เป้าหมาย: ดอนัลด์ ทรัมป์
ประเภท: ความพยายามลอบสังหาร, การยิงด้วยอาวุธปืน
อาวุธ: ปืนเล็กยาวเออาร์-15
ตาย: 2 (ผู้ก่อเหตุและผู้ร่วมการหาเสียง)
เจ็บ: 3+ (รวมถึงทรัมป์)
ผู้ก่อเหตุ: ทอมัส แมตทิว ครุกส์
เมื่อวันที่ 13 กรกฎาคม ค.ศ. 2024 ดอนัลด์ ทรัมป์ ประธานาธิบดีสหรัฐ คนที่ 45 และว่าที่ตัวแทนพรรครีพับลิกันในการเลือกตั้งประธานาธิบดี ถูกยิงและบาดเจ็บที่หูขวา ขณะปราศรัยหาเสียงที่เมืองบัตเลอร์ รัฐเพนซิลเวเนีย เจ้าหน้าที่บังคับใช้กฎหมายและพยานระบุว่าผู้ก่อเหตุยิงปืนจากหลังคาด้านนอกสถานที่ชุมนุมด้วยปืนเล็กยาวเออาร์-15 ก่อนที่จะถูกวิสามัญฆาตกรรมโดยหน่วยจู่โจมตอบโต้ของกรมกิจลับสหรัฐ ทั้งนี้ ผู้ก่อเหตุเป็นชายวัย 20 ปี ที่มีถิ่นพำนักในรัฐดังกล่าว
หลังจากทรัมป์ถูกยิงที่หูขวา เจ้าหน้าที่กรมกิจลับสหรัฐเข้าล้อมทรัมป์อย่างรวดเร็ว เขาชูกำปั้นขึ้นไปในอากาศหลายครั้งก่อนที่จะถูกเคลื่อนย้ายออกจากพื้นที่ จากนั้น ทรัมป์ได้รับการส่งตัวไปโรงพยาบาลและได้รับการรักษาจนอาการดีขึ้น เขาเดินทางโดยเครื่องบินต่อไปยังรัฐนิวเจอร์ซีย์ เจ้าหน้าที่รัฐบาลกลางและท้องถิ่นรายงานว่ามือปืนและผู้เข้าร่วมการหาเสียง 1 คนเสียชีวิต ขณะที่ผู้เข้าร่วมอีก 2 รายได้รับบาดเจ็บสาหัส
มีการสอบสวนเหตุดังกล่าวว่าเป็นการพยายามลอบสังหาร โดยเป็นครั้งแรกที่ประธานาธิบดีสหรัฐคนปัจจุบันหรืออดีตประธานาธิบดีได้รับบาดเจ็บจากการพยายามลอบสังหารนับตั้งแต่ที่อดีตประธานาธิบดีโรนัลด์ เรแกน ถูกลอบสังหารในปี 1981 และเป็นครั้งแรกที่ผู้สมัครชิงตำแหน่งประธานาธิบดีถูกลอบสังหารนับตั้งแต่การพยายามลอบสังหารจอร์จ วอลเลซ ในปี 1972
ภูมิหลัง

ดอนัลด์ ทรัมป์ ประธานาธิบดีสหรัฐ คนที่ 44 เป็นว่าที่ผู้ลงสมัครเลือกตั้งประธานาธิบดีสหรัฐของพรรครีพับลิกันในการเลือกตั้ง ค.ศ. 2024 การลอบสังหารเกิดขึ้นสองวันก่อนการประชุมใหญ่ของพรรครีพับลิกัน
ในวันที่ 5 กรกฎาคม 2024 มีการประกาศว่าทรัมป์จะจัดการชุมนุมปราศรัยที่บัตเลอร์ฟาร์มโชว์กราวส์ ระหว่างเขตการปกครองคอนโนเควสซิงและเมอริเดียน ใกล้กับบัตเลอร์ รัฐเพนซิลเวเนียภายในวันที่ 13 กรกฎาคม ในปีเดียวกัน  ห้าวันต่อมามีการจัดเตรียมพื้นที่ดังกล่าวโดยติดตั้งเครื่องกำเนิดไฟฟ้า และถือเป็นส่วนหนึ่งในการหาเสียงเลือกตั้งของทรัมป์ เพื่อเพิ่มคะแนนนิยมในรัฐเพนซิลเวเนีย ซึ่งเป็นรัฐที่มีความผันผวนของความนิยมพรรค รัฐดังกล่าวมีคะแนนคณะผู้เลือกตั้งอยู่ 9 เสียง ประธานกรรมการสาขาพรรครีพับลิกันประจำเทศมณฑลบัตเลอร์ เจมส์ อี. ฮูลิงส์ ประมาณการจำนวนผู้ร่วมชุมนุมที่ 50,000 คน สมาชิกสภาผู้แทนราษฎร ไมก์ เคลลี กล่าวว่าเขาพยายามติดต่อสถานที่ซึ่งรองรับผู้เข้าร่วมได้มากกว่าบัตเลอร์ฟาร์มโชว์กราวส์ แม้จะ "ยินดีที่ได้รับข้อมูล แต่พวกเราได้ไตร่ตรองกันมาแล้ว"[ต้องการอ้างอิง]
ก่อนหน้าการหาเสียง มีการตรวจสอบวัตถุต้องห้าม รวมถึงอาวุธของผู้ที่เข้าร่วมการหาเสียงนี้แล้ว อีกทั้งกรมกิจลับยังจับตามองความเคลื่อนไหวบริเวณรอบสถานที่จัดงานอยู่เป็นระยะ มือปืนระยะไกลสี่นายประจำการในสถานที่ดังกล่าวเพื่อป้องกันเหตุร้าย สองนายมาจากกรมกิจลับ และอีกสองนายมาจากเจ้าหน้าที่บังคับกฎหมายในท้องที่ ทั้งนี้ เอฟบีไอไม่ได้รับข้อมูลว่าจะมีการวางแผนก่อเหตุความไม่สงบใด ๆ ในช่วงงานนี้มาก่อน
การพยายามลอบสังหาร

ทรัมป์ถึงเวทีปราศรัยเมื่อเวลาประมาณ 18:03 น.  (UTC-05:00) ไม่กี่นาทีหลังเขาเริ่มปราศรัย ประมาณ 18:11 น. ทอมัส แมททิว ครูกส์ ยิงปืนเล็กยาวเออาร์-15 ด้วยกระสุนขนาด 5.56 มม. จำนวน 8 นัดเข้าไปในบริเวณพื้นที่ชุมนุม ครูกส์ไม่ได้รับการตรวจวัตถุต้องสงสัย เนื่องจากเขาอยู่พื้นที่นอกบริเวณตรวจสอบ บนหลังคาของอาคารประมาณ 400 ฟุต (120 เมตร) จากทางเหนือของทรัมป์ การรายงานบ่งชี้ว่ามีพยานในละแวกใกล้เคียงสังเกตเห็นชายถือปืนเล็กยาวขึ้นหลังคาอาคาร และได้แจ้งเจ้าหน้าที่ตำรวจ หลายนาทีก่อนการพยายามลอบสังหาร เจ้าหน้าที่ตำรวจเขตบัตเลอร์นายหนึ่งปีนขึ้นไปบนหลังคาอาคารดังกล่าว ซึ่งยกขึ้นโดยเจ้าหน้าที่ตำรวจอีกนาย และพบครูกส์ ครูกส์สังเกตเห็นมือของเจ้าหน้าที่ที่กำลังปีนขึ้นและเล็งปืนเล็กยาวไปที่เขาเพื่อให้ยอมจำนน แล้วเริ่มยิงทันทีเมื่อเผชิญหน้ากับเจ้าหน้าที่
เจ้าหน้าที่คนอื่นระบุตัวตนของครูกส์ผ่านอุปกรณ์วัดความเข้มสนามแม่เหล็กและเชื่อว่าเขาเป็นบุคคลต้องสงสัย จึงสื่อสารข้อความผ่านวิทยุให้เจ้าหน้าที่กรมกิจลับเพ่งเล็งครูกส์ไว้
ไม่กี่วินาทีหลังทรัมป์รู้ตัวว่าถูกยิงที่ใบหูด้านขวาช่วงบน เขาก้มตัวลงหลังแท่นปราศรัยเพื่อกำบัง หน่วยสืบราชการลับรุมล้อมป้องกันทรัมป์ไว้ จากนั้นประมาณ 25 วินาที หน่วยสืบราชการลับจึงช่วยให้ทรัมป์ให้ลุกขึ้น แสดงให้เห็นถึงเลือดบนใบหูขวาและใบหน้าของทรัมป์ และเขาขอหน่วยสืบราชการลับให้ปล่อยเขาให้เขาใส่รองเท้า จากนั้น ทรัมป์จึงโบกกำปั้นและตะโกนว่า "Fight! Fight! Fight!" (สู้! สู้! สู้!) ฝูงชนตอบโต้ด้วยเสียงให้กำลังใจและกล่าววน "ยู-เอส-เอ!" ต่อจากนั้นทรัมป์จึงถูกนำตัวไปในพาหนะและนำตัวส่งโรงพยาบาลใกล้เคียง
ทรัมป์กล่าวว่าหน้าจอแผนภูมิสถิติคนอพยพต่างด้าวช่วยชีวิตเขาไว้ ก่อนเสียงปืนนัดแรกดัง เขาหันและชี้หาแผนภูมิ ทรัมป์กล่าวว่า "If I hadn't pointed at that chart and turned my head to look at it, that bullet would have hit me right in the head." (ถ้าผมไม่ได้ชี้และขยับหัวมองแผนภูมินั่น กระสุนก็คงจะโดนหัวผมแล้ว)
ครูกส์ยิงโดนทรัมป์และผู้ร่วมฟังปราศรัยอย่างน้อยสามคน ก่อนถูกวิสามัญโดยสไนเปอร์ของหน่วยสืบราชการลับ ไม่กี่วินาทีหลังจากนั้น ผู้ร่วมฟังปราศรัยเสียชีวิตหนึ่งคน ณ ที่เกิดเหตุ
ผลที่ตามมา

ภายหลังเหตุการณ์ นางสาวคิมเบอร์ลี ชีแอตเทิล (Kimberly Cheatle) ผู้อำนวยการกรมกิจลับสหรัฐ ถูกสอบสวนโดยคณะกรรมาธิการของรัฐสภาสหรัฐ ในชั้นนี้ เธอไม่สามารถไขความกระจ่างต่อบรรดาคำถามของคณะกรรมาธิการ และยังยืนยันว่าตนเองเหมาะสมที่สุดที่จะเป็นผู้นำของกรมกิจลับสหรัฐในห้วงเวลาดังกล่าว ทำให้เธอเผชิญกับเสียงวิจารณ์อย่างมากมาย ในวันต่อมา 23 กรกฎาคม 2024 เธอจึงลาออกจากตำแหน่ง
แหล่งข้อมูลอื่น

คำแถลงของทรัมป์ในทรูธโซเชียล
บัตเลอร์ฟาร์มโชว์กราวส์ (ขวา) ในวันปราศรัยหาเสียง ผู้ก่อเหตุใช้อาคารทางซ้ายเป็นจุดซุ่มยิง สิบนาทีหลังจากมีการถ่ายภาพนี้
ตำแหน่งโดยประมาณ (จุดสีแดงคือครูกส์, จุดสีดำคือทรัมป์, จุดสีน้ำเงินคือสไนเปอร์กรมกิจลับ)
ป๊อกเด้ง

| --- | --- |
ที่มา: ประเทศไทย
ชื่ออื่น: ป๊อกเก้า หรือ ป๊อกแปดป๊อกเก้า
ประเภท: เทียบแต้ม
ผู้เล่น: 2-17 คน
ไพ่: 52
สำรับไพ่: ไพ่ป๊อก
เล่น: ตามเข็มนาฬิกา หรือ ทวนเข็มนาฬิกา
เวลาในการเล่น: 5 นาที
โอกาสการสุ่ม: สูง
เกมที่เกี่ยวข้อง
บาคะรา
ป๊อกเด้ง เป็น เกมไพ่และการพนันแบบหนึ่งของไทย การเล่นป็อกเด้งจำเป็นต้องมีเจ้ามือและลูกมือ วิธีการชนะคือต้องรวมแต้มไพ่ในมือให้สูงกว่าแต้มไพ่ของเจ้ามือ
ขั้นตอนการเล่นพื้นฐาน

ผู้เล่นลงเดิมพันก่อนเริ่มแจกไพ่ เจ้ามือสามารถจำกัดเงินเดิมพันได้
เจ้ามือจะสับไพ่ และเริ่มแจกไพ่ 2 ใบ ให้กับผู้เล่นทุกคน และเจ้ามือ คนละ 2 ใบ ไปทางซ้าย หรือขวาก็ได้ แต่เจ้ามือจะเป็นคนสุดท้าย
คิดคะแนนจากไพ่ 2 ใบรวมกันเป็นคะแนน
ผู้เล่นที่ป๊อก ไม่ว่า 8 หรือ 9 ให้โชว์ไพ่ออกมาวัดผลทันที
หลังจากเจ้ามือได้ไพ่ครบสองใบ จะทำการเช็คไพ่ ถ้าเจ้ามือได้ป๊อกผู้เล่นทุกคนก็ต้องเปิดไพ่ทันที
ถ้าเจ้ามือไม่ป๊อก ผู้เล่นทุกคนจะมีสิทธิเรียกไพ่ใบที่ 3
เจ้ามือสามารถเรียกจับไพ่ 2 หรือ 3 ใบกับผู้เล่นก่อนจะเรียกไพ่ใบที่ 3 ได้
หลังจากจับแล้ว เจ้ามือจะเรียกไพ่ใบที่สาม (หรือไม่เรียกก็ได้) เพื่อเล่นต่อกับผู้เล่นที่เหลือ
ผู้เล่นจะหยุดเล่นเมื่อไหร่ก็ได้ แต่ต้องรอให้จบตานั้น ๆ ก่อน
เจ้ามือจะต้องประกาศล่วงหน้าอย่างน้อย 3 ตา ก่อนจะเลิก